
Ufoer over skolegården 

En ufosag fra 1994 bliver tit fremhævet som en af de bedst dokumenterede og ikke 
mindst troværdige. Den foregik i skolegården på en afrikansk skole. Ikke mindre 
end 62 skolebørn blev pludselig konfronteret med en flyvende tallerken og ikke 
mindst fartøjets pilot. Børnene lavede senere tegninger af deres temmelig 
uhyggelige oplevelse. To meget kendte ufologer, journalisten Cynthia Hind og 
psykologen John Mack, interviewede senere børnene. Det bliver tit understreget, at 
disse børn ingen forkundskaber havde om ufoer og indtil i dag har fastholdt deres 
enslydende beskrivelser, hvilket yderligere øger troværdigheden. Og som bekendt 
er det jo fra børn og fulde folk, man skal høre sandheden. Under alle 
omstændigheder er det en af vor tids mest interessante 
ufohændelser. 

Af Henning Dethlefsen 

Hændelsen fandt sted den 16. september 1994 ca. 30 kilometer 
sydøst for Zimbabwes hovedstad Harare på Ariel School. 

Ariel er en privat grundskole nær byen Ruwa med børn af både 
afrikansk, asiatisk og europæisk afstamning. De involverede børn 
var mellem 5 og 12 år gamle. 

Klokken var ca. 10.15, og der var formiddagspause, så alle 
børnene legede i skolegården. Lærerne holdt møde på 
lærerværelset, og der var derfor ingen voksne i selve skolegården. Skolegården i Ariel School. 

- \Pludselig kom børnene løbende ind til lærerne, hvor de ophidset 
W Va*t ■ \ t fortalte om en flyvende tallerken, der var landet og en „person", 

som havde nærmet sig dem. 

Det hele havde måske kun varet i 15 minutter, men havde 
tydeligvis gjort et stort indtryk. Nogle af de mindre børn var meget 
bange og græd. Nogle af dem mente, de havde set en tokoloshi, 
som i den lokale folketro er en slags menneskeædende dæmon. 
Lærerne troede først, der var tale om hysteri og ren fantasi, og da 
de gik ud for at se efter, var der intet at se. Men børnenes holden 
fast ved deres historie fik efterhånden flere af lærerne overbevist 
Væsnet, som kom ud af den om, at de faktisk havde set noget usædvanligt. Skolens rektor, 
flyvende tallerken, var sort og Colin Mackie, kontaktede derfor Afrikas dengang berømteste ufolog 

uden ansigtstræk, ifølge nogle 0 g journalist, den nu afdøde Cynthia Hind. 

beskrivelser. 




Afrikas UFO-dronning 

Nu vrimler det jo ikke ligefrem med afrikanske ufologer, men blandt de få 
rager Cynthia Hind bestemt op som den mest kendte. I sine unge år var hun 
medlem af det sydafrikanske luftvåbens kvindekorps og giftede sig med en 
RAF-pilot. Allerede her kan man ane interessen for ting, der sker i luften. 
Senere levede hun i en årrække sammen med sin mand i det nordlige 
England, hvor hun fik to børn. Men hun flyttede snart tilbage til Afrika, nemlig 
netop Zimbabwe, hvor hun var med til at starte en møbelfabrik. Samtidig 
Cynthia Hind udviklede hun en lidenskabelig interesse for research af ufoer og ikke mindst 

udspurgte børnene for at skrive om dem. 

på Ariel School. Hun var MUFON's (Mutual UFO NetWork) koordinator for Afrika og desuden 

redaktør og udgiver af det halvårlige magasin UFO Afrinews. Især blev hun kendt for sine to 
bøgerUFOs African Encounters fra 1982 og UFOs Over Af ri ca fra 1997. Cynthia Hind døde i år 2000. 
At hun boede i Zimbabwe i 1994, gjorde det oplagt at kontakte hende i forbindelse med hændelsen i 
Ariel. 













En lille „person" med store øjne 

Cynthia Hind ankom til Ariel School ganske kort tid efter hændelsen og havde med sig et BBC tv- 
hold, som ku nne filme, hvad der nu skete. 

Rektor Colin Mackie havde været så forudseende (muligvis på Cynthias 
foranledning) at lade børnene tegne deres oplevelse, og der lå således, da 
hun ankom, en stak på 35-40 tegninger, der viste både flyvende tallerkener 
og rummænd. 

Hind gennemgik tegningerne og fandt de bedste frem. Herefter lod hun 
rektoren samle otte af de ældste børn på hans kontor, fire drenge og fire af 
pigerne, hvor de den ene efter den anden besvarede Hinds spørgsmål om 
hændelsen. 

Gennemgående fortalte børnene, at de havde set et objekt og mindst en lille 
„person" klædt i sort og med langt, mørkt hår. Objektet beskrives som 
sølvagtig og formet i den klassiske form som en flyvende tallerken. 

Nogle af børnene havde set objektet lande, medens andre bare havde set det 
på selve jorden inde mellem træerne. En dreng beskriver objektet mere som 
et glimt og nogle skygger. En anden beskrev, hvordan „en ting" bevægede sig 
en anden „ting" løb frem og 



Colin Mackie, som 
var rektor på Ariel 
School, kontaktede 
Cynthia Hind, da 
forældrene 
begyndte at stille 
spørgsmål til 
børnenes oplevelse, 
ude på siden, medens 
tilbage på toppen. 

Især den ene af pigerne, Emily B, gjorde indtryk. Hun 
havde været inde i klassen, da hun hørte ståhejen og 
skyndte sig udenfor. Hun havde ikke blot set en person, 
men flere. Den ene havde bevæget sig henimod 
børnene, men da den øjensynligt opdagede dem, vendte 
den om og skyndte sig tilbage. Personen beskrives igen 
som lille og sort, men Emily tilføjer den detalje, at han 
havde store mørke og ovale øjne, der dækkede en stor 
del af ansigtet. Og så fortæller hun, at hun var bange! 

Som man se ved at læse Cynthias egen gennemgang af 
sagen i UFO Afrinews nr. 11 og 12 fra 1995, var der 
flere mere eller mindre klare udtalelser fra andre børn, 
som også indeholdt beskrivelser af objektets 
bevægelser, men børnene på filmen er ganske 
repræsentative. 

Imellem spørgsmålene til børnene diskuterer Hind bl.a. 
besøg fra andre planeter med skoleinspektør Mackie på 
kontoret, og de går bagefter sammen ud i skolegården. 

Holdet har taget en geigertæller med, så man kan måle 
eventuel stråling i landskabet forårsaget af objektet. Her 
viser to af børnene, hvor i krattet de så objektet lande. 

Herefter ser vi kort Cynthia Hind diskutere sagen med 
tv-holdet, og hun konkluderer, at sagen kan 
sammenlignes med andre sager, hun har undersøgt, og 
at hun er overbevist om, at børnene helt sikkert har set 
„noget". 

Flere af børnene blev igen interviewet i 2010, hvor de fastholdt deres beskrivelser og fortalte, at 
hændelsen har haft stor indflydelse på deres liv. 



Bortførelsesprofessoren 

John E. Mack ankom til Ariel School ca. to måneder senere end Cynthia Hind. Og dette var ikke en 
hr. Hvem-Som-Helst. Mack var en amerikansk psykiatriprofessor ansat og uddannet ved Harvard 
University. Under Den Kolde Krig havde han sammen med akademiske berømtheder som fx Carl 
Sagan deltaget i aktioner for afskaffelsen af atomvåben. Allerede her udtrykkes hans bekymring for, 
hvordan vi mennesker udgør en trussel for vores planet. 






Mack havde fra starten haft en interesse for mareridt, drømme og det 
spirituelle og havde en forestilling om altings forbundethed. Denne interesse 
mundede i starten af 1990'erne ud i en interesse for „abductions" - dvs. 
nogle menneskers oplevelser af at være blevet bortført af rumvæsner. Han 
gennemførte således en undersøgelse af 200 personer med 
bortførelsesoplevelser og konkluderede, at de ikke var syge, men havde 
„reelle" oplevelser. I 1994 præsenterede han resultaterne i bogen Abduction: 
Human Encounters With Aliens. 

Mack bliver ofte nævnt i samme åndedrag som Whitley Streiber, en 
gyserforfatter, som selv hævder at være blevet bortført mange gange, samt 
Budd Hopkins og David M. Jacobs, to amatørpsykologer, som også har 
udgivet flere bøger om emnet og ikke mindst deres undersøgelser. Det 
handler her især om at afdække såkaldt "glemt hukommelse" ved hjælp af 
hypnose. 

I modsætning til de tre andre i firkløveret havde Mack dog sine faglige 
forudsætninger i kraft af sin uddannelse inden for psykologi i orden, og han 
tilførte således påstandene om bortførelserne noget meget tiltrængt 
troværdighed. Hvor Hopkins og Jacobs mente, at fænomenet havde bund i 
den fysiske verden, var Mack også åben over for andre „realiteter". 

I november 1994 var Mack på besøg i Sydafrika og Zimbabwe og tilbragte, inden han rejste hjem 
igen, to dage på Ariel School, hvor han interviewede både lærere og elever. Også denne gang var 
der et tv-hold til stede. Foran rullende kameraer afslørede professoren med sine spørgsmål nye 
uhyggelige detaljer i Ariel-sagen. 


John Macks bedste 
bidrag til Ariel- 
sagen var måske, at 
han opfordrede 
både forældre og 
lærere til ikke at 
beskylde børnene 
for at lyve. Mack 
døde i London i 
2004 efter at være 
blevet ramt af en 
spritbilist. 

Et uhyggeligt budskab 
gennem øjnene 


k._ 


Emily B, som især 
lagde mærke til de 
store øjne. 


Optagelserne af børnenes svar til Mack er først og fremmest præget af 
uhygge. 

Det, børnene beskriver, er stort set det samme, som det de fortalte til 
Cynthia Hind, men nu bærer deres beskrivelser præg af angst. 

En tydeligvis skræmt, lille pige tilføjer den detalje, at der samtidig lød en høj 
„fløjten". 

Emily B uddyber denne gang med en beskrivelse af, hvordan væsnet stirrede ondskabsfuldt på 
hende „som om det ville komme og tage os". 

Herefter var hun gå et sin vej og havde grædt. 

Især en piges beskrivelser er dog dominerende i filmmaterialet, nemlig Lisas. 
Også her spiller væsnets øjne en afgørende rolle, men hvor Emily B 
understregede, hvordan de var udtryk for ondskab, så giver Lisa udtryk for, at 
væsnet havde en god grund til at ville fremkalde angst hos børnene. Formålet, 
mener hun, kunne være at advare om verdens undergang, hvor mennesket har 
ødelagt planeten så meget, at alting til sidst dør. Inklusive menneskene selv. 
Væsnet havde tilsyneladende telepatiske evner, som det brugte til at formidle et 
vigtigt budskab. 

Mack konkluderede efterfølgende, at børnene ikke led af vrangforestillinger eller 
på anden måde var psykisk syge, men fortalte ærligt og redeligt om en reel 
oplevelse. Som ekspert på området ville han være i stand til at skelne mellem 
ærlige og uærlige vidner. 

Desværre skal man dog blot gå nogle få måneder tilbage til et andet møde for at 
finde ganske mange andre eksperter, som bestemt ikke er enig med Mack i hans bedømmelse af sig 
selv. 



Lisa, som via 
telepati fik et 
økologisk 
budskab af 
væsnet. 





Flere af børnene lagde især mærke til væsnets stirrende øjne, som også gik igen 
på tegningerne. Her under et af Macks interviews. 


Macks mangelfulde metoder 

Fra den 23. til den 26. juni 1994 deltog Mack i en CSICOP-konference i Seattle i USA. CSICOP er en 
skeptikerorganisation sammensat af eksperter fra alle mulige fagområder. 

På grund af den store medieopmærksomhed i kølvandet på sin bog Abduction: Human Encounters 
With Aliens fra samme år, var det Mack og hans forskning, som tiltrak sig mest opmærksomhed 
under konferencen og nu blev genstand for en ophedet debat. 

Især modtog Mack kritik fra psykologiprofessor Robert Baker fra Kentucky. Han drog klare 
sammenligninger mellem bortførelsesvidnernes oplevelser og patienter med alvorlige 
søvnforstyrrelser. 

Herudover kritiserede Baker voldsomt brugen af hypnose som et redskab til at afdække virkelige 
hændelser. Under hypnose slippes fantasien fri, og det bliver bagefter umuligt at skelne „ægte 
hukommelse" fra „falsk hukommelse". 

William Cone, en psykolog fra Californien, beskrev Macks forskning som „oprivende dårlig" og 
pointerede, at dårlig udført forskning på dette område blot ville resultere i, at forskeren overfører 
sine egne ideer og forestillinger på patienten. Professoren fra Californien pegede ligeledes på visse 
menneskers behov for at gøre sig selv interessante over for andre og måske endda komme i 
medierne. 

Cone indrømmede, at ikke alle personer med bortførelsesforestillinger var psykisk syge eller led af 
vrangforestillinger, men at en erindring om en hændelse ikke i sig selv er et bevis for denne 
hændelses eksistens. Eller at hændelsen fandt sted som beskrevet. 

Hvad der dog især ramte Mack, var da Donna Basset gik op til talerpulten, og fortalte, at hun havde 
deltaget i Macks undersøgelser som patient. I virkeligheden lod hun kun som om for at infiltrere 
Macks undersøgelser og studere hans metoder. Og de havde været fulde af fejl, fortalte hun. 
Metoderne havde været meget lidt eller slet ikke videnskabelige. Resultatet blev, at Mack ikke kun 
var blevet snydt af Donna Basset, men også af andre „patienter", som nok i virkeligheden blot søgte 
opmærksomhed. Patienterne havde simpelthen fortalt professoren det, han ønskede at høre. 

Senere undersøgelser af Macks forskning viste desuden, at han slet ikke havde taget højde for det, 
man kunne kalde mennesker med en stærk tilbøjelighed til at fantasere - en i dag accepteret 
psykologisk kategori. De er således ikke syge i klinisk forstand, men udviser dog en række typiske 
symptomer, som netop var til stede i høj grad blandt Macks forsøgspersoner. 

I maj 1994 blev der indledt en undersøgelse fra universitetets side mod Mack. Den blev afsluttet 14 
måneder senere uden reelle konsekvenser for Mack, men man udtalte dog i konklusionen en meget 
skarp kritik af hans metoder. En kritik som nødvendigvis kaster en skygge over hans besøg på Ariel 
School. 






Mistænkelige huller og 
selvmodsigelser 



Cynthia Hind sorterer i 
tegningerne. 




\((l(U 


Allerede i den første film med Cynthia Hind er der uheldigheder, som 
springer i øjnene. Man ser fx ufologen stå og sortere i tegningerne. 

Cynthia Hind skrev senere, at hun pillede de 22 mest „interessante" 
tegninger ud. Der skulle angiveligt være 35-40, men der var jo over 
60 børn, som ifølge historien faktisk var vidner. Så hvad er der sket 
med resten af tegningerne? Har Mackie kun præsenteret et udvalg? 

Eller var der muligvis kun de 35-40 børn, som så noget? 

De berømte tegninger er tydeligvis blevet 
udvalgt, hvilket sandsynligvis forklarer, 
hvorfor man på nettet kun finder de samme 
ca. 15-16 stykker igen og igen. Og det selv 
om der også blev produceret tegninger under 
Macks besøg to måneder senere. 

Der er under alle omstændigheder foregået en 
voldsom sortering i tegningerne henimod en 
ganske bestemt fremstilling. Man kan 
forestille sig, at de øvrige tegninger 
simpelthen ikke forestillede noget 
genkendeligt, men blot det som flere af 
vidnerne beskrev som „lys", „skygger" og 
„glimt". Altså noget ikke-sensationelt og 
derfor uinteressant for ufologerne. 

Men selv om der er foregået en sådan 
sortering, giver tegningerne alligevel, og ikke 
mindre hvis man sammenholder med 
børnenes mundtlige beskrivelser, et meget 
selvmodsigende billede. Objektet kan let 
identificeres som den klassiske flyvende 
tallerken, men der er mange og store 
forskelle i designet. Var der nu kun et vindue 
eller flere? Støtteben eller ikke støtteben? En 
dør eller ikke en dør? En „antenne" eller ikke 

en antenne? 

Præcist det samme kan siges om beskrivelsen af „personen". Langt hår, intet hår. Store øjne, ingen 
øjne. Øjnene spidse forneden, øjnene spidse foroven. Tætsiddende dragt, prikket kjole. Tyk eller 
tynd. Var der nu kun en „person", to eller måske tre eller flere? Eller ingen, som nogen også påstod. 
Nogle af børnenes beskrivelser er så uklare, at man faktisk ikke kan se, om det nu er „væsnerne", 
de taler om, eller en eller anden egenskab ved fartøjet. 

Det fremgår af Hinds artikel, at børnene heller ikke kan 
blive enige om antallet af fartøjer. Man skulle nærmest 
tro, der ikke er tale om den samme hændelse. 

Påstanden om, at børnene er enige om hændelsen, er i 
al fald en myte. 

Denne uenighed fortsætter, da Cynthia går ud i 
skolegården, hvor to af vidnerne skal vise hende, hvor 
objektet landede. Her peger de på to forskellige 
landingspladser. 

Den noget forvirrede Cynthia spørger det ene barn, om 
objektet flyttede sig, men det gjorde det ifølge drengen 
ikke. 

Cynthia fandt simpelthen aldrig ud af, hvor objektet 
landede. I hendes artikel er der saledes blot meget løst Nogle af børnene så to rumvæsner og 
angivet ^ to mulige landingspladser med et jkke bare et - helt uden øjne, mund eller 
spørgsmålstegn. næse. 



Et udvalg af børnenes tegninger. 













Børnene udpegede to 
landingspladser på lang afstand. 


Enhver, som kigger på børnenes tegninger (de sorterede), må 
få det indtryk, at børnene har været ret tæt på for at have 
kunnet se alle detaljerne. Men objektet var slet ikke landet i 
skolegården. 

Børnene havde i virkeligheden betragtet noget, der skete ret 
langt væk (allermindst 100 meter), og som også var delvist 
skjult af højt græs, buske og træer. 

Tegningerne viser muligvis slet ikke, hvad børnene så, men 
derimod hvad de bagefter forestillede sig, at de havde set. 
Nogle har måske misforstået opgaven som „tegn en flyvende 
tallerken". 

De mindst detaljerede tegninger var muligvis de mest tro 
imod det, som børnene faktisk så. Og det var netop dem, der 
i løbet af den ufologiske proces, blev frasorteret! 


Hvordan man ikke 
interviewer børn 

Der findes mange eksempler på børnevidners 
uheldige rolle i retssager. 

I 1669 blev den svenske konge således 
informeret om et omfattende hekseaktiviteter 
i byen Mohra. Djævelen havde især slået sine 
klør i byens børn. Hvad der herefter skete, 
beskrives af Joseph Glanvill i 
bogen Saducismus Triumphatus fra 1689. 

Der blev udsendt en undersøgelseskomite, 
som udspurgte alle børnene i byen. Komiteen 
fandt, at de ældre børns vidneudsagn var 
slående enslydende og derfor måtte anses for 
troværdige. 48 børn og voksne blev herefter 
brændt på bålet. 

I den berømte amerikanske heksesag i Salem 
fra 1692 var der også børn, der som vidner 
bekræftede eksistensen af hekse. 

I vore dage er der flere eksempler på, 
hvordan børns vidneudsagn resulterer i 
retssager om pædofili mod uskyldige. Og der 
eksisterer derfor en række af psykologer og 
kriminologer anerkendte forholdsregler og 
metoder, der skal følges, når man 
afhører/interviewer børn. Formålet er at 


ObUrtrrøa fire accourt d Ihe evert is another techn»$uc thai thodd bc used denng the nler- 
vew. One of Fve godh punued in this phasc is devgnog ihe siralegy ter the ncxt part of the nlcr- 
v*ew. » e the question asfcng phase. Theretere c is worth mafcng bnef notes and idertifyng sub- 
jects. which shoutø bc eiabora^d n the nex: phase. 

In or der to obtin a free rurrabve accourt. the interwcvwcr shoUd ask the child to desenbe 
tvsker memooes of the event. The interviewer must not irtemjpC the cMd or ask any speofc 
queviom It rr*gf* be hdptal to paraphrase ihe chikj s last ihoug^t. wthout any OeuiK Thus 

the nlcrwewer ihodd apply the tccfvvQucs of actrrc tal cnng 

Kochnkcn ports to scveral practical problems. wh<h may emerge in the free xcocrit phase. 
and provsdes some ad^icc on how to deal wch them For e*amplc the chftj may stop at some 
point of gr.i^g xoourt. even i there is more to say. The mtersicwer UouVJ demonstratc 
pabencc and sUy quct. c^en i tfe pauses in the chikf s report arc long. h 6 importart to remem- 
ber that th*s phase precedes askng quesux>s, and sienoe may be a very efcctr.e tod of ekitng 
more ebboratc answerv tf il is fdo/ved by opervend questior«. Whcn the chid rrukes an imprev 
son of hrwrg firtshed the narralrve accøunt. the trterwrwer should noc Stan askr>g qtesbons 
immediatefy. but ratfer eixourage the ch*J to try to recall more decab. by asfcng; ‘Do >ou 
remember artythtng cbe 7 *. and warjng a fcw more seconds 

Astang quesbore »s the nex! phase of the cogntfive nterview of chidretv Betere moving on to 
this part the interviewer shodd explan the ctJd that hc/she 6 goc^g to be asked abou the deuib 
of the c\ent. It rS mportar« to cmphttue onec agam that the chld should deschbe cver>thng that 
wd come to hbiher mind. without guessing or nvenbng anything. The r.ief\iewcr rmy abo add 
that thts rS gong to be a drieufc task. wtuch rcqurcs mueh eftoet and attcr.bon. 

It sccms usetal herc to boefy desenbe the types of quesbons, ther ad/ar tages and Imeabons, and 
ther potential cScOS on the answers provided by the chJd. 

• Opervend quobom. They alow the cNW to torm more elaborate and extentr,e answers (c g.. 
hk># dd the icoctcr kok låc?), The nter\icw should bc st/ucturcd n such a way thal most 
ir/ormation is etoted trom the cNkTs narralivc answers to Open-eryJ ouesbons 

• Oase-end quesbons. They rcqurc a preosely defaed answer. usuafy one w-ord or a short 
phrase (c g . VVho: roter were hrs I/Ojsers 7 ) This type of questens. ho^over. has se^eral draw. 
backs and shaid be a-.oded 

• Hufbpée choice quesbons They pronde a hrmted number of aftema^^e answers. and the chld 
has to choosc the ngh: one. Thb type of questions should be siron^y avoded. as C scnously 
Ims the amom! of etered ntemution. If such questons camoc be avoided. they must be as 
simple as poss&e and shodd focus on one person or object. 

• Complex quesbons These contain many auwiliary quesbons. Oddren often make errors when 
respondng to them. as they fad t cStficdt to mderstand Fvs type of qucstions and scan their 
memory at the same time. l'&cad of askr>g complc* quesbons. the r>tcrviewcf should use 
smple ones. gr.mg the ChfcJ ervougft tme to answer cach of them 

• Grvrrrubcaly compiex q ucs tio ns ChJdren find this type of quesbons <kf<dt to comprehend. 
so they should bc dr«ided nto a number of smplcr ones. 

• Suggestive quesbons They suggest the answer. dccafy or ndreetfy. or cortan laets urknown 
to the ntet\iewee. They may mfkience both t)>e cortent of ihe <h*fs memory and what tlxr 
chld says. so they shodd be avoided al any cost 


undgå, at barnet bliver påvirket, direkte eller r* 10 an*«.« mi. most 

. c r importinify. sNxJd be dCjufictf»the c^Widevetopnwulsuge. Therterv^ew 6 not 

indirekte, af spørgeren. Nogle retningslinjer for interviews af børn i 

Grundlæggende bør et interview af et barn artik | en „ The cognitive Interview of Children" fra 
forega med sa lidt påvirkning fra institute of Forensic Expert Opinions i Krakow. 

omgivelserne som muligt. Når Cynthia Hind 

således samler børnene på kontoret, men med deres kammerater lyttende i døråbningen sammen 
med andre voksne, er det allerede kritisabelt. Børnene påvirker hinanden og forsøger måske som i 
en undervisningssituation at overgå hinanden med detaljer. At Cynthia ind i mellem spørgsmålene 
diskuterer rumvæsner med inspektør Mackie må også nødvendigvis påvirke. 




En grundlæggende regel er, at børn altid skal have 
mulighed for at komme med deres egen fremstilling. 
Først når det er sket, kan man begynde at stille 
spørgsmål. Men Cynthia Hind afbryder konstant børnene 
med spørgsmål. Problemet med dette er, at man let 
kommer til at sætte børnene i en situation, hvor de føler 
sig tvunget til at beskrive noget, de 
måske ikke har set. 

Tendensen i Cynthias spørgsmål 
henimod, at børnene har set et 
rumvæsen, kan let ses, når hun taler 
om „væsnet", hvor børnene blot taler 
om „en person" eller „en fyr". I et 
tilfælde leder barnet efter et ord, 
hvorefter Cynthia Hind selv indskyder „væsnet". 

Når man så endelig begynder at stille spørgsmål, skal man ifølge psykologernes 
retningslinjer så vidt muligt undgå spørgsmål, hvor børnene bliver tvunget til at 
vælge mellem et begrænset antal muligheder. 

Erfaringen viser, at børn fx har en tendens til at vælge „ja" fremfor „nej" og er 
gode til at aflæse spørgerens kropssprog og herefter gætte det „rigtige" svar. 

Man skal også altid undgå spørgsmål om, hvad barnet forestiller sig eller tænker er 
foregået, fordi barnet meget let forledes til at give et svar udelukkende baseret på 
fantasien. Barnet kender måske ikke svaret, men føler sig alligevel presset til at 
producere det. 

Man kan næppe rette nogen anklager mod Cynthia Hind for ikke at følge disse retningslinjer. 
Anderledes forholder det sig med Mack, som jo havde sin uddannelse i ryggen. Det fremgår ikke af 
filmmaterialet, om Mack rent faktisk inden spørgsmålene lod børnene komme med deres egen 
fremstilling. Hvis det har været tilfældet, virker det imidlertid underligt, at det ikke også er blevet 
filmet. I det mindste interviewer han dem ikke i samlet flok. Men til gengæld begår han mindst lige 
så mange fejl hvad angår spørgsmålene som Cynthia Hind. 

Børnene præsenteres af Mack for meget få 
svarmuligheder og bliver også afkrævet svar på, 
hvad de forestiller sig: „What do you imagine?" 
Lisa bliver spurgt to gange om, hvornår hun fik 
angstfornemmelsen for første gang, og hver 
gang vælger hun den sidste svarmulighed, 
hvilket resulterer i to selvmodsigende svar. Var 
det nu, da hun så væsnets øjne, eller var det 
derhjemme? Måske mens hun drømte, som 
rigtig mange børn senere fortalte, de havde 
gjort? Men Mack opdager tilsyneladende ikke 
selvmodsigelsen. 

Cirka halvandet år efter hændelsen blev 
børnene filmet for 3. gang, denne gang til en 
hollandsk udsendelse. Men denne gang blev de samlet i skolegården og fik i langt højere grad 

iger uden at blive afbrudt. 

Det er tydeligt, at børnene stadig er bange og har onde 
drømme. Men nu får de også lov til at give udtryk for, 
hvor denne frygt faktisk stammer fra. 

En pige fortæller, hvordan hun i et tv-program har hørt 
om rumvæsner, der bortfører mennesker for at gøre 
dem gravide. Og en dreng fortæller, hvordan „nogle 
mennesker" mener, at rumvæsnerne kommer for at 
advare os imod at ødelægge Jorden. Altså ikke noget 
med telepatiske budskaber fra rumvæsnerne selv. 
Filmoptagelserne fra Ariel School synes således at 
bekræfte kritikken af Macks metoder, som de blev ytret 
på CSICOP's konference tidligere i 1994 samt i 
konklusionen fra universitetets undersøgelse senere i 
1995. 

Børnenes besvarelser er således ikke udtryk for deres 
egne oplevelser, men snarere for psykologen Macks 
egne fantasier. 


lejlighed til at komme med længere forklarii 



Endnu et billede af fartøjet. Læg mærke 
til figurerne på toppen og rækken af 
vinduer. 




En kunstners 
fortolkning af 
børnenes 
beskrivelser af 
væsnet fra den 
flyvende 
tallerken i 
Ariel. 



Mens børnene udspørges af Cynthia 
Hind, lytter voksne og børnenes 
kammerater i døråbningen. 





Den sydafrikanske ufobølge i 1994 

Hvad, der tit bliver overset (eller ignoreres) på nettet, er, at Ariel-hændelsen ikke skete i et lufttomt 
rum. Den må ses i sammenhæng med en række andre hændelser, som fandt sted samme år. 

Fra den 14. september (altså blot to dage før Ariel) var der en såkaldt ufobølge i Sydafrika og 
Zimbabwe. Denne bølge får en udførlig behandling af Cynthia Hind i selvsamme udgave af UFO: 
Afrinews, hvor også Ariel-hændelsen første gang beskrives. Her kan man se en række tegninger af, 
hvad folk oplevede. Flere af børnene fortæller faktisk, hvordan de så ufoer før 16. september. 

I dag er denne ufobølge forklaret som resterne af den sovjetiske raketopsendelse Cosmos 2290, der 
på netop dette sted og på denne tid brændte op i atmosfæren. Hvordan mennesker kan opleve 
brændende vragdele i atmosfæren som værende „rumskibe", kan man læse om i SUFOrs bog 50 år 
med ufoer skrevet af Toke Haunstrup. Men denne sammenhæng var man på daværende tidspunkt 
ikke klar over, og observationerne udløste derfor en forhøjet interesse for ufoer i regionen. 

Det var bl.a. dette, som fik Mack til at besøge Sydafrika 
og Zimbabwe to måneder senere. Da børnene havde 
deres ufooplevelse den 16. september, var ufoer og 
flyvende tallerkener således ikke noget ukendt begreb for 
dem. Snarere tværtimod. Hvis man tvivler, kan man blot 
lytte til det, de selv siger. 

Emily B siger fx, at „alle sagde, det var ufoer", og her 
snakker hun om de børn, som kom løbende ind fra 
skolegården. Det er således ikke rigtigt, når det nogen 
gange hævdes, at børnene var upåvirkede af moderne 
ufoforestillinger, som de fx fremstilles på tv. 

Børnene på Ariel School boede ikke, som det nogle gange 

Sådan oplevede folk ufoerne over 
Zimbabwe i 1994 under ufobølgen. I 
virkeligheden var det resterne af 
Cosmos 2290, der brændte op i 
atmosfæren over Sydafrika. Tegninger i 
Cynthia Hinds „UFO Afrinews". 


fremstilles, ude i bushen. De gik pa en privat skole og tilhørte en relativt velstillet overklasse med 
adgang til datidens moderne medier såsom radio og tv. Ariel lå heller ikke langt fra hovedstaden 
Harare. Børnene blev kørt i skole af deres forældre eller kørte i skolens bus. Flere af børnene 
refererer under deres interviews til tv og film. Og dette gælder i endnu højere grad, da Mack 
besøger skolen 2 måneder senere. 

Forinden havde Mack været i Sydafrikas hovedstad, Johannesburg, hvor han havde holdt tale og 
besvaret mange spørgsmål på Radio 702. På det kendte tv-program "AGENDA" optrådte han 
sammen med Credo Mutwa, en berømt afrikansk healer, medicinmand og ikke mindst ufo¬ 
kontaktperson. Herefter rejste Mack til Zimbabwe, hvor han optrådte på hele to radioprogrammer og 
endnu et tv-program. 

Den 30. november holdt han en tale i den lokale sportsklub i Harare, altså meget tæt på Ariel 
School, hvor fremmødet var dobbelt så stort som forventet. 

Alt dette bliver beskrevet af Cynthia Hind i hendes artikler i UFO Afrinews , med tilføjelsen at „mange 
skjulte erindringer blev afdækket". Først herefter rejste Mack videre til Ariel School. 

Man må nødvendigvis spørge om, hvor mange af Ariel Schools lærere, forældre og måske endda 
børn, der deltog i mødet i Harare og herefter påvirkede vidnerne med Macks kendte holdninger til 
telepati og ikke mindst økologi og bevaring af planeten. Det er slående, at disse synspunkter ikke er 
at finde hos Cynthia Hind, men kun findes i filmen af interviews foretaget af Mack. Meget tyder 
således på, at børnene var påvirket af ufo-historier før Macks interviews, men sikkert også i en vis 
udstrækning før selve hændelsen. 



Nogle har lagt mærke til, at en af børnetegningerne af den flyvende tallerken 
minder meget om rumfartøjerne i filmen ,,The Invaders". 










Mulige forklaringer 

Man må selvfølgelig i sidste ende spørge sig selv, hvad det i virkeligheden var, børnene så. Der 
findes mange forslag. 

En tegning 
Ariel School 


På nogle tegninger minder den flyvende tallerken mest om en campingvogn 

med tv-antenne på taget. 

Flere har lagt mærke til, at nogle af tegningerne af objektet, især 
dem med en „dør", minder meget om en moderne campingvogn. 
Andre har lagt mærke til, at beskrivelsen af „personen" med det 
lange hår, minder om Max Fenig i tv-serien „Strengt fortroligt" (X- 
Files), som var meget populær i 1994. 

Cynthia Hind burde have undersøgt, hvilke film med ufoer der i 
dagene umiddelbart før og efter hændelsen var blevet vist på tv. 
Andre igen har bidt mærke i den fløjtende lyd og børnenes 
beskrivelse af noget, der bevæger sig på siden, og noget der 
bevæger sig på toppen, hvilket sammen med beskrivelsen af en 
dør og vinduer i siden kunne minde om beskrivelsen af en 
helikopter. 

Beskrivelsen af personen med de „store, sorte øjne" kunne være 
en helikopterpilot med flyverhjelm. Nogle af børnene siger, at 
objektet fulgte de elledninger, som man også kan se på Cynthia 
Hinds tegning over området i hendes artikel. Måske var det en 
helikopter, som inspicerede disse ledninger? 

Måske så børnene i virkeligheden en (omvendt) luftspejling af 
noget, der skete endnu længere væk, men som blev forvrænget i 
den afrikanske varme. 

Og alle datidens historier om ufoer udløste herefter den angst og 

af området 
\„UFO Afrinews 


Læg mærke til elledningerne. 

det hysteri, som senere beskrives af især lærerne, som var på stedet. 



Måske så børnene i virkeligheden ufoen 
mere som på denne tegning. Men alt for 
„utydelige" tegninger blev bare sorteret 
fra. 



Orianas tegning. Senere indrømmede 
hun ikke at have set noget. 














Det mest sandsynlige er, at børnene ikke så noget tydeligt. Flere af børnene taler i virkeligheden 
kun om „lys", „skygger" og „glimt". 

Et af børnene bag tegningerne (Oriana F) indrømmede mange år senere, at hun faktisk ikke så 
noget. 

Flere af børnene fortalte, hvordan de først troede, at det var et andet barn eller gartneren, de kunne 
se i det fjerne, og at det først var, da ordet „ufo" blev brugt, at panikken og hysteriet bredte sig. 
Den hysteriske stemning blandt børnene bekræftes af flere af de voksne. Der kan næppe herske 
tvivl om, at netop børnenes følelser på tidspunktet har haft betydning for deres senere opfattelser. 

Et andet barn (Shelley T) fortalte, hvordan nogle af børnene havde løjet om deres oplevelser for at 
komme på tv. Hun havde selv været på stedet, medens de andre børn pegede ud i det fjerne, og 
det, de pegede på, var så langt væk, at det for alle ville være umuligt at se noget tydeligt. 

Helikopterforklaringen 

Rigtig mange detaljer i børnenes beskrivelser peger på, at de faktisk så en helikopter. Nogle af 
beskrivelserne af „personen" ligner umiskendeligt beskrivelsen af en helikopterpilot med enten 
flyverhjelm eller meget store solbriller. 

Beskrivelsen af „objektet" peger i samme retning. På flere aftegningerne kan man se både dør og 
vinduer (Lisa) præcis som hos en helikopter med siden til. Flere af tegningerne har en hel række 
vinduer. En dreng lagde mærke til, hvordan en „ting" bevægede sig ude på siden (halerotoren?), 
medens en anden „ting" løb frem og tilbage på toppen (hovedrotoren?). Nogle af børnene taler om 
en „fløjten" eller en „snurrende" lyd, som let kunne stamme fra en landende eller lettende 
helikopter. Andre steder i beskrivelserne tales der om en „blæst", som pludselig optrådte under 
hændelsen. Alt dette er i virkeligheden en ganske god beskrivelse af en helikopter, der lander eller 
letter. 

Selvfølgelig ligner ingen af tegningerne præcist en helikopter. Men objektet var også ret langt 
væk, og børnenes opgave lød temmelig sikkert på at tegne „ufoen". Man glemmer let, at børn 
(som andre mennesker) ikke fungerer som små kameraer! 

Børnene fortæller også, hvordan objektet (nogle af børnene taler her om flere objekter) fulgte de 
elledninger, som forløb ganske tæt på skolen. Var det en helikopter, som var ude for at inspicere 
disse ledninger? Måske piloten blev tissetrængende, og det var grunden til, at han landede? Da 
han så, at han blev iagttaget af en flok skolebørn, kom han på andre tanker og skyndte sig tilbage 
til luftfartøjet. 

Luftvåbnet i Zimbabwe har flere helikoptertyper, som kunne passe på beskrivelsen. Russiske 
kamphelikoptere af typen Hind (Mi-24/35) og transporthelikoptere af typen Hip (Mi-8) virker ved 
første øjekast som oplagte kandidater pga. rækken af vinduer på siden. Desværre blev de først 
anvendt i 1998. 

Mere sandsynlige muligheder er de mindre helikoptere af typen Alouette 3 og Agusta Bell AB 
212/412. Disse typer havde i 1994 været i brug i mange år. 

En anden mulighed kunne måske være Aerospatiale Super 
Puma. Denne store helikopter blev officielt først leveret 
nogle måneder inde i 1995 som et meget luksuriøst 
transportmiddel for præsident Mugabe. På grund af den 
ekstremt høje anskaffelsespris, var det et meget 
kontroversielt køb. I 2009 købte Mugabe endnu en stor 
transporthelikopter til personlig transport (en Mi-6), og det 
kom frem, at den havde foretaget hemmelige testflyvninger En 

i Zimbabwe i tiden, inden den blev taget i brug. Det virker helikoptere under et besøg i 
sandsynligt, at man har gjort noget lignende før Malawi. Mugabes Super Puma- 
anskaffelsen af Super Puma i 1995. Også pga. kritikken af helikoptere - han endte med at 
de høje omkostninger. Måske var det denne helikopter, som ” 

børnene så? 

Man kan gøre sig mange spekulationer i denne sag. På 

nettet kan man således se påstande, der går ud på, at de manglende tegninger faktisk forestiller 
en helikopter, men at disse tegninger af samme grund er blevet fjernet af ufologerne under 
sorteringen. Sådanne spekulationer kunne let have været undgået, hvis Cynthia Hind og John 
Mack havde udvist blot en smule grundighed i deres undersøgelser. 



Mugabes Super Puma- 


mangel på reservedele. Læg mærke 
til døren og rækken af vinduer. 



En ufomyte tager form 

Uanset alle fornuftige indvendinger bliver Ariel-sagen i dag af mange ufologer 
fremstillet som et uimodsigeligt bevis for, at vi i dag får besøg af rumvæsner. 

Ufologen Randall Nickerson har i flere år samlet materiale om Ariel-hændelsen. 

Han har rejst i regionen, opsøgt de nu voksne vidner, som i dag er spredt over hele 
verden, og har åbnet en side på Facebook, hvor man kan læse sidste nyt om hans 
dokumentarfilm om sagen. 

Ifølge det sidste nye udkommer dokumentarfilmen næste år. Og det har faktisk 
været påstanden de seneste 8 år! På Facebooksiden bliver man også opfordret til 
at donere penge til sagen mod at få tilsendt baseball-huer og bluser med reklame 
for projektet. Som det ses af traileren til filmen skulle der være nye hidtil usete 
filmklip fra 1994 kombineret med helt nye interviews af vidnerne. Når (hvis?) 
filmen udkommer, vil det selvfølgelig være spændende at se, om der er noget nyt. 

En kvinde ved navn Emily Trim, som var et af 
børnene på Ariel School, rejser rundt til forskellige ufokonferencer 
med sin historie. Ifølge hende selv befandt hun sig kun nogle få 
skridt fra væsnet. Hun faldt på knæ og kunne nu se, hvordan 
væsnets ansigt skiftede mellem en løves og et rumvæsens. Hendes 
tale er meget emotionel, og hun græder undervejs. Hun fortæller 
også, hvordan hun fører samtaler med en magisk sommerfugl. 
Pudsigt nok har tilsyneladende ingen af de andre børn lagt mærke 
til, at en af deres kammerater var så tæt på! 

Under alle omstændigheder kan man lære rigtig meget af Ariel- 
sagen. Om ikke andet, så om hvordan ufologien ikke blot forsøger 
at afdække begivenheder, men i nok så mange tilfælde tværtimod 
forplumrer og ikke mindst forvrænger begivenheder for at få os til 
at tro på en bestemt udlægning. 

Som i så mange andre sager er ufologerne selv med til at skabe de 
„fakta", de fremholder som bevis for sandhedsværdien af deres 
egne udsagn. Nogle gange minder ufologien om et udsagn fra den tyske filosof Friedrich 
Nietzsche: „Og når du kigger længe nok ned i en afgrund\ ender det med , at afgrunden stirrer 
tilbage ."" 

Kilder: 

En stor tak til Gilles Fernandez fra Frankrig, som har en ph.d. i kognitiv psykologi, for uundværlige 
links og informationer. Den første kilde er en henvisning til hans artikel om Ariel sagen på hans blog. 
Fernandez bygger en stor del af sine informationer på Nab Lator, som er en anonym leverandør af 
informationer på Reality Informed. Nab Lator var en af dem, der ligeledes var med til at afsløre The 
Roswell Slides som rent snyd. 

skepticversustheflvinQsaucers.bloQSPQt.dk/2016/06/rencontre-rapprochee-ariel-school-ruwa.html . 

www.voutube.com/watch?v= pKCHSDnoq , 

www.voutube.com/watch?v=iBxSzmHEni8 , 

www.ufoevidence.org/cases/casel27.htm . 
www.realitvuncovered.net/forum/viewtopic.php?f=13&t=2007 , 
badufos.bloqspot.dk/2012/02/skeptic-at-2012-international-ufo 27.html . 

badufos.bloqspot.dk/2016/03/a-skeptical-look-at-25th-annual.html . 

http://www.sacseti.co.za/bloQ/2014/07/29/cvnthia-hind-south-african-ufoloqist/ . 

www.das-ufo-phaenomen.de/literatur/enqlisch/hind-cvnthia/ . 

www.educatinqhumanitv.com/2014/ll/children-ufo-aliens-africa.html . 

www.ufoevidence.org/documents/docl905.htm . 

www.csicop.org/si/show/explorinq mind memory and the psvcholoqy of belief . 

www.voutube.com/watch?v=onM64rhkq4s , 

en.wikipedia.orq/wiki/John E. Mack . 

altereddimensions.net/2Q13/zimbabwe-school-mass-ufo-sightinq-children-saucer-shaped-ufo-alien- 

siqhtinq , 

www.voutube.com/watch?v=XxONTaHKdEs , 

earthmvstervnews.com/2016/06/21/zinnbabwe-ufo-child-conactee-speaks-publiclv-for-the-lst- 

time/ . 

www.voutube.com/watch?v=4rnUehcuxW8 . 

badufos.bloqspot.dk/ . 

www.roswellslides.com/the-roswell-slides/ og 

http://www.thezimbabwedailv.com/zimbabwe/4291-muqabe-buvs-worlds-most-powerful- 

helicopter.html . 



Emily Trim er i dag 
kunstmaler. 



Randall 


Nickerson har 
arbejdet på en 
dokumentar 
om hændelsen 
i flere år. 


























